**Մահացածների թվաքանակը ըստ երկրների**| Երկիր | Զոհեր |
| --- | --- |
| Կոլումբիա | 1 |
| Կուբա | 0 |
| Դոմինիկյան Հանրապետություն | 4 |
| Հայիթիի Հանրապետություն | ≈800 |
| Սենտ Վինսենթ և Գրենադիններ | 1 |
| Ընդհանուր | ≈806 |
|

Մեթյու փոթորկի անիմացիոն պատկերը
**Մեթյու փոթորիկ** (անգլ.՝ Matthew Hurricane), հզոր արևադարձային ցիկլոն, որը ձևավորվել է Կարիբյան ծովում։ Մեթյու փոթորիկը օդերևութաբանները անվանել են «տասնամյակի ամենահզոր փոթորիկ»։ Սա փոթորիկների գնահատման աղյուսակում, գնահատվել է 5-րդ ամենաբարձր բալով։ Մեթյու փոթորիկը սկսել է իր շարժումը սեպտեմբերի 22-ին Աֆրիկայի ափերից։ Ներկայումս սպասվում է, որ փոթորիկը շարժվում է դեպի հյուսիս՝ մեծ վնասներ պատճառելով Հայիթիի, Ճամայկայի և Կուբայի արևելյան ափերին։ Հոկտեմբերի 1-ի տվյալներով քամու առավելագույն արագությունը կազմել է 185 կիլոմետր ժամ։

Հոկտեմբերի 5-ին քամու արագությունը Հայիթիի մոտ կազմել է 230 կիլոմետր ժամ։ Փոթորիկը հարվածներ է հասցրել Ճամայկայի և Կուբայի ափերին։ Ֆլորիդայի և Հյուսիսային Կարոլինայի նահանգապետերը արդեն իսկ հայտարարել են արտակարգ դրություն նահանգների ողջ տարածքում։ Հոկտեմբերի 6-ին փոթորիկը արդեն իսկ խլել էր ամենաքիչը 102 մարդու կյանք, հիմնականում Հայիթիում։ Օդերևութաբանները նշում էին, որ փոթորիկը Ֆլորիդայի ափերին կհասնի հոկտեմբերի 6-ին և կշարժվի Հյուսիսային Կարոլինայի ուղղությամբ։ Փոթորիկը կհասնի մինչև Նյու Յորք, Կոնեկտիկուտ և Մասաչուսեթս նահանգների ափերը։

Հոկտեմբերի 6-ին Մեթյու փոթորիկը հասավ Կուբայի արևելյան ափերին, որտեղից արդեն իսկ տարհանվել էր շուրջ մեկ միլիոն մարդ։ Ինչպես տեղեկացնում է Ֆրանսպրեսը փոթորիկը վնասել է ճանապարհները և տները։ Այնուհետև փոթորիկը շարժվել է դեպի Բահամյան Կղզիներ։ Որոշ աղբյուրների փոխանցմամբ Կարիբյան ավազանում զոհերի ընդհանուր թիվը կազմել է 27 մարդ։ Միևնույն ժամանակ բազմաթիվ բնակավայրերի կապը կտրվել է արտաքին աշխարհի հետ։ Հոկտեմբերի 6-ի առավոտվա տվյալներով Հայիթիում զոհերի թիվը կազմել է 65։ Իշխանությունները նշում էին, որ թվերը կարող են աճել։ Reuters գործակալության փոխանցմամբ զոհերի թիվը կազմում էր 100-ից ավելի, իսկ Ուկրաինայի առաջին լրատվական հեռուստալիքը հայտնեց 140 զոհերի մասին։

Հոկտեմբերի 6-ին ԱՄՆ նախագահ Բարաք Օբաման Ֆլորիդա նահանգում հայտարարեց արտակարգ դրություն՝ կապված փոթորկի վերահաս վտանգի հետ։ Նշվում է ավելի քան 2 միլիոն մարդու տարհանման վերաբերյալ։ Հավելյալ տարհանում է տեղի ունեցել նաև Ջորջիա նահանգում։
Հոկտեմբերի 9-ին հայտարարվեց միայն Հայիթիում ավելի քան 800 զոհի մասին։

Ծանոթագրություններ
------------------

1. ↑  "На Карибы надвигается ураган "Мэтью"". Корреспондент. Retrieved 1 жовтня 2016.
2. ↑  "Ураган Мэтью набрал максимальную мощь - видео". Новое Время. Retrieved 1 жовтня 2016.
3. ↑  "До Карибів наближається потужний ураган "Метью"". ВВС Україна. Retrieved 2 жовтня 2016.
4. ↑  Кількість жертв урагана Метью зростає
5. ↑  Ураган Метью в Карибському басейні
6. ↑  Ураган «Меттью» пошкодив дороги на Кубі
7. ↑  Joseph Guyler Delva (2016 թ․ հոկտեմբերի 6). "Haiti bears brunt of Hurricane Matthew as death toll hits 69". Port-au-Prince, Haiti: Reuters. Retrieved 2016 թ․ հոկտեմբերի 6.
8. ↑  "Число жертв урагана «Мэтью» превысило 100 человек". Արխիվացված է the original 2016 թ․ հոկտեմբերի 9-ին. Retrieved 2016 թ․ հոկտեմբերի 9.
9. ↑  КІЛЬКІСТЬ ЖЕРТВ УРАГАНУ МЕТЬЮ ЗРОСЛА ДО 140 ЛЮДЕЙ
10. ↑  Б.

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | LCCN: sh2018001420 |

 |